L 14/6
DA
Den Europæiske Unions Tidende
21.1.2022
KOMMISSIONENS FORORDNING (EU) 2022/85 af 20. januar 2022 om ændring af bilag II til Europa-Parlamentets og Rådets forordning (EF) nr.
396/2005 for så vidt angår maksimalgrænseværdierne for restkoncentrationer af flonicamid i eller på visse produkter (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr.
396/2005 af 23. februar 2005 om maksimalgræn­ seværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (1), særlig artikel 14, stk.
1, litra a), og ud fra følgende betragtninger: (1)
Der er i bilag II til forordning (EF) nr.
396/2005 fastsat maksimalgrænseværdier for restkoncentrationer (»MRL'er«) for flonicamid.
(2)
I forbindelse med en procedure for godkendelse af anvendelse af et plantebeskyttelsesmiddel, der indeholder aktivstoffet flonicamid, på citrusfrugter, kirsebær, blommer, jordbær, brombær, hindbær, »andre små frugter og bær«, »andre rod- og knoldgrøntsager«, tomater, auberginer, courgetter, cucurbitae med ikkespiselig skræl, »hovedog pluksalat og salatplanter«, bælgfrugter, rug, hvede og humle blev der indgivet ansøgninger i henhold til artikel 6, stk.
1, i forordning (EF) nr.
396/2005 om ændring af de gældende MRL'er.
(3)
I overensstemmelse med artikel 8 i forordning (EF) nr.
396/2005 blev ansøgningerne vurderet af de berørte medlemsstater, og vurderingsrapporterne blev fremsendt til Kommissionen.
(4)
Den Europæiske Fødevaresikkerhedsautoritet (»autoriteten«) har vurderet ansøgningerne og vurderingsrapporterne, idet den især undersøgte risiciene for forbrugerne og, hvor det var relevant, for dyr, og har afgivet begrundede udtalelser om de foreslåede MRL'er (2).
Autoriteten har fremsendt udtalelserne til ansøgerne, Kommissionen og medlemsstaterne og har offentliggjort dem.
(5)
For så vidt angår citrusfrugter, kirsebær, blommer, tomater, auberginer, courgetter, cucurbitae med ikkespiselig skræl, rug, hvede og humle har ansøgerne fremlagt oplysninger, som ikke tidligere var til rådighed under den undersøgelse, der blev gennemført i henhold til artikel 12 i forordning (EF) nr.
396/2005.
Disse oplysninger vedrører analysemetoder, restkoncentrationstest, lagerstabilitet og hydrolyseundersøgelser.
(6)
Autoriteten konkluderede, at for alle produkter i betragtning 2 var alle datakrav opfyldt, og at de ændringer af MRL'erne, som ansøgerne havde anmodet om, var acceptable med hensyn til forbrugersikkerheden på grundlag af en vurdering af forbrugereksponeringen for 27 specifikke europæiske forbrugergrupper.
Der blev taget hensyn til de nyeste data om de toksikologiske egenskaber ved flonicamid.
Der kunne ikke påvises nogen risiko for, at det acceptable daglige indtag eller den akutte referencedosis overskrides, hverken ved livslang eksponering for dette stof gennem forbrug af alle fødevareprodukter, der kan indeholde det, eller ved kortvarig eksponering gennem et højt forbrug af de pågældende produkter.
(1) EUT L 70 af 16.3.2005, s. 1.
(2) EFSA's videnskabelige rapporter foreligger online: http://www.efsa.europa.eu: Reasoned opinion on the modification of the existing maximum residue levels for flonicamid in strawberries and other berries.
EFSA Journal 2019;17(7):5745.
Reasoned opinion on the modification of the existing maximum residue levels for flonicamid in various crops.
EFSA Journal 2018;16 (9):5410.
Reasoned opinion on the modification of the existing maximum residue levels for flonicamid in various root crops.
EFSA Journal 2018;16(9):5414.
Reasoned Opinion on the evaluation of confirmatory data following the Article 12 MRL review for flonicamid.
EFSA Journal 2020;18 (5):6117.